સાબરકાંઠા જિલ્લાની સૌથી મોટી બે નગરપાલિકાઓ હિંમતનગર અને ઈડરના કુલ ર૦૦થી વધુ કર્મીઓ ત્રણ દિ’ની હડતાલ ઉપર ઉતરી જતાં આજે પહેલાં જ દિવસે બંને શહેરના નગરજનો ત્રાહીમામ્ પોકારી ઉઠયા હતા, તેમજ વોટર વર્કસના કર્મચારીઓ પણ હડતાલ ઉપર હોવાના કારણે પાણી ચાલુ કરવામાં ન આવતા સવારથી જ લોકોએ પાણી માટે બુમાબુમ કરી દીધી હતી, જેના કારણે પાલિકા પ્રમુખ સહિત કોર્પોરેટરો તેમજ ચીફ ઓફિસર જે તે વિસ્તારમાં પહોંચી જઈને પાણીના પંપ શરૃ કરાવતાં કેટલાક વિસ્તારના લોકોએ રાહતનો દમ લીધો હતો, તેમ છતાં મોટાભાગના વિસ્તારો પાણીથી વંચિત રહેતા કર્મીઓની હડતાલના કારણે હેરાન થયા હતા.